INEC ta fitar da jaddawalin zabe na 2019 | Siyasa | DW | 10.03.2017
INEC ta fitar da jaddawalin zabe na 2019
Hukumar zaben Najeriya ta fitar da jaddawalin zabuka na 2019
Hukumar zaben mai zaman kanta ta Najeriya INEC, da ta fitar da ranakun zaben ta nuna cewa a ranar 16 ga watan Fabrairun shekara ta 2019 mai zuwa ne za'a gudanar da zaben shugaban kasar da na ‘yan majalisun dokoki na tarayya da ya nuna kada kugen siyasa a kasar da wa'adin gwamnatin da ke mulki ke da sauran shekaru biyu.
Zargin yin riga Malam Masallaci
Na'urar tantance masu zabe a Najeriya
Sabon salon da hukumar ta bullo da shi a cewa daga yanzu wadannan ranaku sun zauna daram ba sai kowane wa'adin mulki an yi wahalar batun tsaida ranaku na zabe ba, don ya kasance daidai da tsari. Mr Nick Dazang Daraktan yada labaru na hukumar zaben Najeriyar shi ne ya sanar da hakan. Tuni dai ‘yan siyasa suka fara sharhi da maida martani a kan wannan sabon babi na ranakun zaben a Najeriya, inda wasu ke cewa hukumar ta yi riga Malam massalaci, amma ga wasu manyan 'yan siyasan na Najeriya na masu hangen alfanu da ma muhimmancin yin hakan ga daukacin tsarin dimukurdiyyar Najeriyar.
INEC ta ce fitar da jaddawalin na cikin tsari
Tsaida lokacin zaben da wuri zai bada damar kammala shiri kafin lokaci
Sanin cewa a baya dai sanar da ranakun zaben na nuni da kada kugen siyasa ne na fara yakin neman zabe, abin da ke kan katse hanzarin gudanar da ayyukan gwamnatin da ke kan mulki. To sai dai daraktan hukumar zaben ta Najeriya ta ce akwai bukatar ta fahimtar lamarin, domin ba wai sun buda kofa a fara kamfe da yakin neman zabe ba ne.
Tuni dai aka fara ganin alama ta fafatawar da za'a yi a tsakanin jam'iyyu da ma ‘yan takara da suka fara kunno kai da yawansu ya kai mutane 15 da za su fafata a zaben shugaban kasar Najeriyar a 2019. Zaben da masana harkokin siyasa ke ganin cewa zai kasance mai ban sha'awa saboda kara wayewar da kan mage ya yi a tsakanin ‘yan Najeriyar.
Rahoto kan fitar da jaddawalin zabuka a Najeriya
Rahotanni masu dangantaka Najeriya, Buhari, Abuja, INEC
Muhimman kalmomi Najeriya, INEC, Hukumar Zabe, Abuja, Nick Dazang
Permalink http://p.dw.com/p/2Yyfd
Najeriya: An yi gyara a dokokin zabe 31.03.2017